ניבה זיו

ניבה זיו שינברגר (נולדה ב-7 בנובמבר שנת 1982) היא אתלטית ישראלית, 8 פעמים ברציפות אלופת ישראל (2004 - 2011) ושיאנית ישראל בקפיצה משולשת כ-8 שנים. זיו נולדה וגדלה בתל אביב. בגיל 7 החלה להשתתף בחוגי התעמלות קרקע וטניס. היא החלה להתאמן באתלטיקה בתיכון. בתחילת דרכה היא התאמנה בהדרכתו של דוד קושניר. בהמשך היא התאמנה בקבוצת מכבי ראשון לציון בהדרכתו של מני פלד. באליפות ישראל באתלטיקה שנערכה ביולי 2004 זכתה זיו בשתי מדליות, זהב וארד. מדליית זהב, בקפיצה משולשת ומדליית ארד בקפיצה לרוחק. בתחרות גביע אירופה לאומות דרג ב' שנערכה באסטוניה ביוני 2005 קבעה זיו בקפיצה משולשת שיא ישראלי חדש של 13.08 מטר שיפור לשיא בן 4 שנים של ליאור גרטנר (12.91 מטר). באליפות ישראל באתלטיקה שנערכה ביולי אותה שנה היא זכתה בשתי מדליות, זהב וארד. מדליית זהב, בקפיצה משולשת ומדליית ארד בקפיצה לרוחק. באליפות ישראל באתלטיקה שנערכה ביולי 2006 זכתה זיו במדליית זהב בקפיצה משולשת. באליפות ישראל באתלטיקה שנערכה ביולי 2007 זכתה זיו בשתי מדליות, זהב וכסף. מדליית זהב, בקפיצה משולשת ומדליית כסף, בקפיצה לרוחק. באליפות ישראל באתלטיקה שנערכה ביולי 2008 זכתה זיו במדליית זהב בקפיצה משולשת בתוצאה של 12.60 מטר. באליפות ישראל באתלטיקה שנערכה ביולי 2009 זכתה זיו בשתי מדליות, זהב וארד. מדליית זהב, בקפיצה משולשת בתוצאה של 12.71 מטר, לפני מריה שמריי (11.62 מר) וג'וי קננגיסר (10.74 מטר). מדליית ארד, בקפיצה לרוחק בתוצאה של 5.75 מטר, אחרי חברותיה לקבוצה רותם בטאט-גולן (5.94 מטר) ויוליה פושקריוב (5.87 מטר). שבועיים לאחר מכן, בתחרויות האתלטיקה של המכביה השמונה-עשרה שנערכו ביולי היא זכתה בשתי מדליות כסף, בקפיצה לרוחק בתוצאה של 5.74 מטר, אחרי רותם בטאט-גולן (5.94 מטר) ולפני יפעת זליקוביץ' (5.13 מטר) ובקפיצה משולשת בתוצאה של 12.67 מטר, אחרי יוליה פושקריוב (12.80 מטר) ולפני ג'וי קננגיסר (10.75 מטר). באליפות אירופה למועדונים דרג ב' שהתקיימה בברן, שווייץ בסוף מאי 2010 זכתה זיו במדליית זהב בקפיצה משולשת בתוצאה של 12.83 מטר. שבועיים לאחר מכן, בתחרות שנערכה בצוילנרודה, גרמניה ביוני היא סיימה במקום רביעי בקפיצה משולשת בתוצאה של 12.86 מטר. חודש לאחר מכן, באליפות ישראל באתלטיקה שנערכה ביולי אותה שנה היא זכתה בפעם השביעית ברציפות במדליית זהב בקפיצה משולשת בתוצאה של 12.85 מטר, לפני נעמה ברנשטיין מע.ל.ה רעננה (10.71 מטר) ומיטב רוטפלד מהפועל אתלטי אורן השרון (10.70 מטר). באליפות ישראל באתלטיקה שנערכה ביולי 2011 זכתה זיו בשתי מדליות, זהב וכסף. מדליית זהב בפעם השמינית ברציפות בקפיצה משולשת בתוצאה של 12.92 מטר ומדליית כסף, בקפיצה לרוחק בתוצאה של 5.52 מטר, אחרי רותם בטאט-גולן (6.24 מטר) ולפני ג'ומאן ג'ובראן מעירוני אחי נצרת (5.34 מטר). באליפות ישראל באתלטיקה שנערכה ביולי 2013 זכתה זיו במדליית כסף בקפיצה משולשת בתוצאה של 12.17 מטר, אחרי חנה קנייזבה-מיננקו שקבעה שיא ישראלי בינלאומי חדש של 14.50 מטר. שיאה הלאומי של זיו נשבר על ידי חנה קנייזבה-מיננקו ביולי 2013 שהתאזרחה בישראל באותה שנה. זיו בוגרת תואר ראשון בתקשורת וניהול ותואר שני במנהל עסקים באוניברסיטת בן-גוריון. ריצת 100 מטר: 12.56 שניות קפיצה לרוחק: 5.83 מטר קפיצה משולשת: 13.08 מטר (2005), שיא ישראל ניבה זיו, באתר התאחדות האתלטיקה הבין-לאומית במסלול הפנימי - ניבה זיו, באתר SPORTWEB‏ 30 בינואר 2011 רמי היפש‏, שיא ישראלי באתלטיקה; זהב בג'ודו, באתר וואלה, 20 ביוני 2005 רמי היפש, חלום בייג'ין התנפץ בבכי ועם חשש לקרע, באתר הארץ, 4 ביולי 2008 אליפות ישראל באתלטיקה: גזאצ'ו, קרויטר ולנסקי ניצחו, באתר nrg‏, 1 ביולי 2009 אתלטיקה: מדליית זהב ושתיים מכסף לראשל"צ בשוויץ, באתר וואלה, 30 במאי 2010 גלושצ'נקו קבע את תוצאת השנה שלו בגרמניה, באתר וואלה, 14 ביוני 2010 אליפות ישראל באתלטיקה – היום ה-1, באתר שוונג, 7 ביולי 2011 אורן אהרוני, לנסקי ומלכה אלופי ישראל בריצת 100 מ', באתר ynet, 3 ביולי 2013